สถานีบางบำหรุ
สถานีบางบำหรุ (; รหัสสถานี: RW05) เป็นสถานีรถไฟฟ้าในเส้นทางรถไฟฟ้าชานเมือง สายนครวิถี และยังเป็นสถานีของรถไฟทางไกลในเส้นทางสายใต้ ตั้งอยู่บนถนนสิรินธร ในพื้นที่แขวงบางพลัด เขตบางพลัด กรุงเทพมหานคร และตำบลวัดชลอ อำเภอบางกรวย จังหวัดนนทบุรี เปิดให้บริการเมื่อวันที่ 2 สิงหาคม พ.ศ. 2564

ที่ตั้ง 
ถนนสิรินธร บริเวณซอยเลียบทางรถไฟ ในพื้นที่แขวงบางพลัด เขตบางพลัด กรุงเทพมหานคร และตำบลวัดชลอ อำเภอบางกรวย จังหวัดนนทบุรี โดยเป็นหนึ่งในสองสถานีในระบบรถไฟฟ้าสายสีแดง ที่ตั้งอยู่คาบเกี่ยวเขตการปกครองของกรุงเทพมหานครกับจังหวัดปริมณฑล (อีกสถานีหนึ่งคือสถานีพรมแดน ในเส้นทางส่วนต่อขยายหัวลำโพง-มหาชัย ของสายสีแดงเข้ม ซึ่งมีที่ตั้งคาบเกี่ยวระหว่างแขวงแสมดำ เขตบางขุนเทียน กับตำบลบางน้ำจืด อำเภอเมือง จังหวัดสมุทรสาคร)

ที่ตั้งของสถานีบางบำหรุห่างจากสถานีบางซ่อนถึง 7 กิโลเมตร เดิมโครงการถูกออกแบบให้รองรับการเดินทางจากชานเมืองเข้าสู่ตัวเมืองอย่างรวดเร็ว แต่เพื่อเป็นการรองรับการขยายตัวของเมือง จึงมีการเพิ่มสถานีพระราม 6และสถานีบางกรวย-กฟผ. ที่ทั้งสองฝั่งของสะพานพระราม 7 ตามข้อเสนอของการไฟฟ้าฝ่ายผลิตแห่งประเทศไทย ปัจจุบันทั้งสองสถานีอยู่ในระหว่างการเตรียมการหาผู้รับเหมาดำเนินการก่อสร้างต่อไป

แผนผังของสถานี

รูปแบบของสถานี 
สถานีแห่งนี้เป็นสถานีระดับดินแบบชานชาลาด้านข้าง (side platform station) ผสมเกาะกลาง (island platform station) ขนาดพิเศษยาว 300 เมตร เพื่อรองรับขบวนรถไฟทางไกล ลักษณะโดยรวมแตกต่างจากสถานีหลักหก เนื่องจากมีทางลอดระหว่างอาคารผู้โดยสารและชานชาลาที่ชั้นใต้ดินแทนการสร้างชั้นจำหน่ายบัตรโดยสารคร่อมชานชาลา เนื่องจากติดคานทางพิเศษศรีรัช-วงแหวนรอบนอก

ทางเข้า-ออก 
 1 (กรุงเทพมหานคร) ซอยเลียบทางรถไฟ, ถนนสิรินธร, เอ็มจี สิรินธร
 2 (นนทบุรี) ถนนรุ่งประชา, ถนนเทอดพระเกียรติ (ทางเดินใต้ดิน)

รถโดยสารประจำทาง 
 รถเมล์สาย 79 (เสริม) อู่บรมราชชนนี - สถานีตลิ่งชัน - สถานีบางบำหรุ - สายใต้เก่า
 รถเมล์สาย 208 วงกลมอรุณอมรินทร์ - กาญจนาภิเษก
 รถเมล์สาย 515 เซ็นทรัลศาลายา - อนุสาวรีย์ชัย
 รถเมล์สาย 539 อ้อมน้อย - อนุสาวรีย์ชัย
 รถสองแถวสาย 1003 บางบำหรุ - บางกรวย - บางศรีเมือง

ตารางเวลาการเดินรถ

รถไฟฟ้า

เที่ยวขึ้น

เที่ยวล่อง

บางบำหรุ
บ
บางบำหรุ
บางบำหรุ
สิ่งก่อสร้างตั้งแต่ พ.ศ. 2554
สิ่งก่อสร้างในอำเภอบางกรวย